text: নাটোরে গ্রাহকদের লাখ লাখ টাকা হাতিয়ে পালিয়ে গেছে এনজিও মালিক | Dainik Sakalbela
  Home » দৈনিক সকালবেলা » বিভাগীয় সংবাদ » দেশগ্রাম » নাটোরে গ্রাহকদের লাখ লাখ টাকা হাতিয়ে পালিয়ে গেছে এনজিও মালিক
  নাটোরে গ্রাহকদের লাখ লাখ টাকা হাতিয়ে নিয়ে পালিয়ে গেছে এনজিও মালিক। টাকা না পেয়ে গ্রাহকরা এখন ভিড় জমাচ্ছে এনজিও মালিক কামরুল ইসলামের বাড়িতে। কামরুল ইসলাম মাঝদিঘা পূর্বপাড়া ওলি প্রামাণিকের ছেলে। বর্তমানে পাওনাদাররা তার বাড়ি ঘিরে রেখেছে।
  এলাকাবাসী জানান, হেলপ সোসাইটি নামে পুঠিয়ার মোল্লাপাড়া, ঝলমলিয়া এবং মাঝদিঘা অফিস খুলে বসেন কামরুল ইসলাম। এরপর কর্মচারী নিয়োগ দিয়ে ক্ষুদ্রঋণ প্রদানের নামে সঞ্চয় সংগ্রহের পাশাপাশি মোটা টাকা লাভ দেওয়ার কথা বলে বিভিন্ন মেয়াদি ফিক্সড ডিপোজিট প্রকল্প খুলে টাকা সংগ্রহ করেন। এ ছাড়া তিনি বর্ষা মাঝদিঘা ক্ষুদ্র ব্যবসায়ী সমবায় সমিতি নামে একটি সংস্থা গড়ে তুলে টাকা পয়সা সংগ্রহ করেন। হঠাৎ করে এসব টাকা আত্মসাৎ করে পালিয়ে যান। এরপর থেকে সঞ্চয় এবং ফিক্সড ডিপোজিট রাখা লোকজন তার বাড়ি ঘিরে রেখেছেন।
  মোল্লাপাড়া গ্রামের সাইফুল ইসলাম, রাইতুল ইসলাম অভিযোগ করেন, ফিক্সড ডিপোজিট হিসেবে তারা কয়েক লাখ টাকা সঞ্চয় করেছিলেন। এখন তারা সব হারিয়েছেন।